ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

«\_\_\_\_\_»\_\_\_\_\_\_\_\_\_\_\_\_\_\_\_\_\_\_N \_\_\_\_-Ա

ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԳՈՒՅՔ

 ՀԱՆՁՆԵԼՈՒ ՄԱՍԻՆ

 Ղեկավարվելով Հայաստանի Հանրապետության քաղաքացիական օրենսգրքի 594-րդ, «Կ**առավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ,** «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ, հոդվածներով` Հայաստանի Հանրապետության կառավարությունը որոշում է.

1. Որպես նվիրատվություն Հայաստանի Հանրապետությանը ընդունել Միավորված ազգերի զարգացման ծրագրի (այսուհետ՝ ՄԱԶԾ), Հայաստանի Հանրապետությունում իրականացվող «Հայաստանում կլիմայի փոփոխության ազդեցության մեղմումը անտառային և դաշտային հրդեհների կառավարման ներուժի զարգացման միջոցով» ՄԱԶԾ–Ռուսաստան N 00102520/00104555 ծրագրի շրջանակներում` Հավելված 1-ում նշված` 37,340,058.00 դրամ արժողությամբ ձեռք բերված հրշեջ մեքենաներից և հարակից սարքավորումներից բաղկացած օժանդակությունը (այսուհետ գույք):
2. Սույն որոշման 1-ին կետում նշված գույքն սեփականության իրավունքով հանձնել Բնապահպանության նախարարության «Դիլիջան» ազգային պարկ», «Սևան» ազգային պարկ», Անտառային կոմիտեի «Հայանտառ» պետական ոչ առևտրային կազմակերպություններին` համաձայն Հավելված 2-ի:
3. Բնապահպանության նախարարին՝

1) տասնօրյա ժամկետում ապահովել որոշման 1-ին կետում նշված գույքի որպես նվիրատվություն ընդունման պայմանագրի կնքումը.

2) սույն կետի 1-ին ենթակետում նշված աշխատանքների ավարտից հետո տասնհինգօրյա ժամկետում ապահովել հրշեջ մեքենաների պետական գրանցումը և հաշվառումը.

 3) սույն կետի 1-ին և 2-րդ ենթակետերով նախատեսված աշխատանքների իրականացման հետ կապված ծախսերն իրականացնել ընդունող կողմերի միջոցների հաշվին:

ՀԻՄՆԱՎՈՐՈՒՄ

ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԳՈՒՅՔ

ՀԱՆՁՆԵԼՈՒ ՄԱՍԻՆ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. ***Ընթացիկ իրավիճակը և իրավական ակտի ընդունման անհրաժեշտությունը***

 «Որպես նվիրատվություն գույք ընդունելու և գույք հանձնելու մասին» ՀՀ կառավարության որոշման նախագծի անհրաժեշտությունն առաջացել է Միավորված ազգերի զարգացման ծրագրի (ՄԱԶԾ), Հայաստանի Հանրապետությունում իրականացվող «Հայաստանում կլիմայի փոփոխության ազդեցության մեղմումը անտառային և դաշտային հրդեհների կառավարման ներուժի զարգացման միջոցով» ՄԱԶԾ–Ռուսաստան N 00102520/00104555 ծրագրի շրջանակներում` անտառային հրդեհների դեմ պայքարն առավել արդյունավետ դարձնելու նպատակով հրշեջ մեքենաների` իրենց հարակից սարքավորումներով օժանդակությունը բնապահպանության նախարարությանը որպես նվիրատվություն հանձնելու կապակցությամբ:

 Կից ներկայացնում ենք ՄԱԶԾ կողմից բնապահպանության նախարարությանը որպես նվիրատվություն փոխանցվող գույքի ցանկը` (Հավելած 1) և նախարարության ստորև նշված ՊՈԱԿ–ներին ամրացվող գույքի ցանկերը` (Հավելած 2):

Հավելած 1-ում և Հավելած 2 –ում չեն ներառվել Միավորված ազգերի զարգացման ծրագրի և ՀՀ բնապահպանության նախարարության միջև 2018 թվականի հոկտեմբերի 31-ին կնքված Հանձնման/Ընդունման պայմանգրի Հավելած 1-ի 16-րդ և 17-րդ տողերում զետեղված ապահովագրության և տեղադրման արժեքները` ընդանուր գումարով 1,976,200.00 դրամ:

 ***2.Առաջարկվող կարգավորման բնույթը***

Հայաստանում կլիմայի փոփոխության ազդեցությամբ պայմանավորված, անտառային հրդեհները դարձել են ավելի հաճախակի և հրդեհներից տարեցտարի ավելի մեծ տարածքներ են տուժում, ինչը դառնում են ֆլորայի ու ֆաունայի փոփոխության, հաճախ նաև բույսերի և կենդանիների որոշ տեսակների ոչնչացման պատճառ: Նախագծի ընդունման դեպքում բնապահպանության նախարարությանը որպես նվիրատվություն փոխանցվող գույքը սեփականության իրավունքով կամրացվի նախարարության «Դիլիջան» ազգային պարկ», «Սևան» ազգային պարկ», Անտառային կոմիտեի «Հայանտառ» պետական ոչ առևտրային կազմակերպություններին: Դա կնպաստի անտառային և դաշտային հրդեհների դեմ պայքարը դարձնել  առավել արդյունավետ:

***3.Նախագծի մշակման գործընթացում ներգրավված ինստիտուտները, անձինք և նրանց դիրքորոշումը***

Նախագիծը մշակվել է բնապահպանության նախարարության համապատասխան ստորաբաժանումների կողմից:

***4. Ակնկալվող արդյունքը***

Նախագծի ընդունումը կնպաստի անտառային հրդեհների դեմ պայքարն առավել արդյունավետ դարձնելուն:

ՏԵՂԵԿԱՆՔ

«ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԳՈՒՅՔ

ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ նախագծի ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ և ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

 **Ն**ախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

ՏԵՂԵԿԱՆՔ

«ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԳՈՒՅՔ

ՀԱՆՁՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

«Որպես նվիրատվություն գույք ընդունելու և գույք հանձնելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտերի ընդունման անհրաժեշտությունը բացակայում է: